वि. सं. २०२४ साल भादव १८ गते सिराहा जिलाक गोविन्दपुर-१, बस्तीपुर गाम मे जन्म लेनिहार प्रेमर्षिक पूर्ण नाम धीरेन्द्र झा छियनि । रेडियो कान्तिपुरसँ प्रशारण होए वाला कार्यक्रम हेल्लो मिथिला कार्यक्रमक प्रस्तुतकर्ता जोड़ी रूपा-धीरेन्द्रक अवाज गामक बच्चा-बच्चा चिन्हैत अछि। "पल्लव" मैथिली साहित्यिक पत्रिका आ "समाज" मैथिली सामाजिक पत्रिकाक सम्पादक एवम् मैथिली भाषाक सरकारी किताब मे हिनकर बहुत महत्त्वपूर्ण योगदान अछि । ओ मैथिली गीति एल्बम चेतना, प्रियतम हमर कमौवा अओर डेग के रचना केनए छथि । 